Document ID: /roh_data/filtered/Bilingualer_Corpus_interleaved-it-rm.jsonl.gz/1756

This is a text translated from Italian to Rumantsch Grischun.
Il Governo approva la nuova strategia per promuovere l'integrazione di persone portatrici di handicap

Il Cantone dei Grigioni ha elaborato una nuova strategia per promuovere l'integrazione di persone portatrici di handicap, che stabilisce come andranno finanziate e pianificate in futuro le prestazioni e le offerte rivolte a queste persone. Il Governo grigionese ha varato la strategia, ma manca ancora l'approvazione della Confederazione.

Con l'approvazione, nel 2004, del decreto federale sulla Nuova impostazione della perequazione finanziaria e della ripartizione dei compiti tra Confederazione e Cantoni (NPC), la competenza per il finanziamento delle strutture per persone portatrici di handicap è passata dalla Confederazione ai Cantoni. Conformemente alla Costituzione federale, dal 1° gennaio 2008 spetta ai Cantoni promuovere l'integrazione di persone portatrici di handicap con contributi alla costruzione e all'esercizio di centri abitativi, laboratori e centri diurni.

Per garantire la necessaria continuità alle persone portatrici di handicap e alle strutture, il legislatore ha previsto un periodo transitorio a livello federale. Ogni Cantone deve garantire almeno per altri tre anni le prestazioni fornite in precedenza dalla Confederazione, dunque i sussidi alla costruzione, all'arredamento e d'esercizio dell'assicurazione per l'invalidità ai centri abitativi e ad altre forme di abitazione collettiva, nonché a laboratori e centri diurni. Questo indennizzo delle prestazioni secondo il sistema di finanziamento della Confederazione potrà essere sostituito solo quando il Cantone disporrà di una strategia cantonale per promuovere l'integrazione degli invalidi approvata dal Consiglio federale.

Punti principali della strategia

La nuova strategia del Cantone dei Grigioni per promuovere l'integrazione delle persone portatrici di handicap definisce le condizioni quadro e i principi secondo i quali il Cantone intende organizzare in futuro l'aiuto istituzionale ai disabili. Essa stabilisce come andranno finanziate in futuro le prestazioni e come andranno configurate le offerte delle strutture per persone portatrici di handicap. La strategia si basa sulla strategia modello approvata dalla Conferenza dei direttori delle opere sociali dei Cantoni della Svizzera orientale (CDOS Est), sottoposta per un'indagine conoscitiva alle strutture e alle organizzazioni dell'aiuto ai disabili nei Grigioni nel periodo dal 13 novembre al 15 dicembre 2009. Le indicazioni emerse dall'indagine conoscitiva sono state considerate nella presente strategia.

Nuovo sistema di finanziamento

A titolo di novità, un sistema di finanziamento orientato alle prestazioni e alle persone deve sostituire il limitato indennizzo orientato al disavanzo della Confederazione. Il nuovo sistema di finanziamento mira a garantire un'assistenza alle persone portatrici di handicap in strutture stazionarie che sia di qualità ineccepibile, adeguata dal punto di vista della quantità, nonché economica. Il nuovo sistema deve essere semplice, comprensibile e chiaro per tutti gli interessati.

Il futuro finanziamento si orienta al fabbisogno di assistenza individuale delle persone portatrici di handicap. Il fabbisogno di assistenza viene rilevato con un sistema di classificazione, ciò che permette di stabilire forfetarie standard per il finanziamento delle diverse prestazioni assistenziali per le persone disabili. Anche con il nuovo tipo di finanziamento in futuro le prestazioni verranno indennizzate direttamente alle strutture.

Pianificazione dell'offerta con i Cantoni della Svizzera orientale

Inoltre, in futuro l'analisi del fabbisogno e la pianificazione dell'offerta avverranno in collaborazione con i Cantoni della CDOS-Est (AI, AR, GL, GR, SG, SH, TG). Per entrambi i settori verranno considerate sia le necessità degli utenti, sia quelle degli offerenti. La nuova strategia si occupa oltre a ciò del tipo di collaborazione con le strutture, dei principi della formazione e del perfezionamento professionali del personale specialistico, della procedura di conciliazione in caso di controversie tra invalidi e strutture, del tipo di collaborazione con gli altri Cantoni, nonché del piano per l'attuazione della strategia.

Ulteriore procedura

La CDOS-Est ha deciso di inoltrare congiuntamente le sue strategie cantonali al Consiglio federale. I principi contenuti nella strategia verranno in seguito concretizzati in una prima fase in collaborazione con i Cantoni della Svizzera orientale e con il Cantone di Zurigo. In base a questa concretizzazione il Cantone dei Grigioni elaborerà in una seconda fase un progetto per la revisione della legge sugli andicappati.

Offerta attuale

Stando alla statistica AI, nel gennaio 2008 vivevano nel Cantone dei Grigioni 5'765 beneficiari di una rendita AI (senza considerare le rendite completive dell'AI). Di questi, il 9,5% nel settore abitazioni e il 16,8% nel settore struttura diurna ricorrono a una prestazione di una struttura stazionaria. I beneficiari di rendita rimanenti affrontano la loro vita quotidiana con un sostegno ambulatoriale o senza ricorrere a un aiuto istituzionale. Nel Cantone dei Grigioni nei tre settori d'offerta abitazioni collettive con assistenza di base, strutture diurne, occupazione e lavoro, nonché primo inserimento o reinserimento professionale sono a disposizione complessivamente circa 1'500 posti.

Dall'assunzione, il 1° gennaio 2008, dell'intera responsabilità per autorizzazione, riconoscimento, vigilanza e finanziamento delle strutture per persone portatrici di handicap, il Cantone dei Grigioni mette a disposizioni i mezzi finanziari per le strutture nel preventivo. Per il 2008 la spesa netta computabile per sussidi d'esercizio a strutture nel Cantone ammontava a circa 33,3 milioni di franchi e a strutture al di fuori del Cantone a 5,2 milioni di franchi. Inoltre, per le strutture nel Cantone dei Grigioni nel 2008 sono stati versati sussidi agli investimenti per un ammontare pari a 4,5 milioni di franchi.

Persone di riferimento:

- Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 01

- Andrea Ferroni, capo dell'Ufficio del servizio sociale, tel. 081 257 26 51

Organo: Governo

Fonte: it Cancelleria dello Stato dei Grigioni

29.04.2010
La regenza deliberescha in nov concept per promover l'integraziun da persunas cun impediments

Il chantun Grischun ha elavurà in nov concept per promover l'integraziun da persunas cun impediments. Quest concept fixescha, co che las prestaziuns e las purschidas per persunas cun impediments duain vegnir finanziadas e planisadas. La regenza grischuna ha deliberà il concept che sto anc vegnir approvà da la confederaziun.

Cun l'acceptaziun dal conclus federal davart la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) l'onn 2004 è passada la cumpetenza per finanziar las instituziuns per persunas cun impediments da la confederaziun als chantuns. Tenor la constituziun federala èsi dapi il 1. da schaner 2008 chaussa dals chantuns da promover l'integraziun da persunas cun impediments tras contribuziuns per la construcziun e per la gestiun da chasas da dimora, da lavuratoris e da centers da di.

Per garantir la cuntinuitad necessaria a las persunas cun impediments pertutgadas ed a las instituziuns respectivas ha il legislatur previs in termin transitoric sin plaun federal. Mintga chantun sto surpigliar durant almain trais onns vinavant las "prestaziuns vertentas" da la confederaziun, q.v.d. las contribuziuns da construcziun, d'indriz e da gestiun da l'assicuranza d'invaliditad a favur da chasas da dimora e d'autras furmas d'abitar collectivas sco er a favur da lavuratoris e da centers da di. L'indemnisaziun da las prestaziuns po vegnir substituida tenor il sistem da finanziaziun da la confederaziun, ma pir cur ch'il chantun posseda in concept chantunal, approvà dal cussegl federal, per promover l'integraziun da persunas invalidas.

Puncts centrals dal concept

Il nov concept dal chantun Grischun per promover l'integraziun da persunas cun impediments definescha las cundiziuns generalas ed ils princips, tenor ils quals il chantun ha l'intenziun da concepir en il futur l'agid instituziunalisà a persunas cun impediments. El fixescha, co che las prestaziuns duain vegnir finanziadas e co che las purschidas da las instituziuns per persunas cun impediments duain vegnir concepidas en il futur. Il concept sa basa sin il concept da model ch'è vegnì deliberà da la conferenza da las directuras e dals directurs chantunals dals affars socials da la Svizra orientala (CDAS ost). Il concept è vegnì dà en consultaziun a las instituziuns ed a las organisaziuns grischunas da l'agid a persunas cun impediments durant la perioda dals 13 da november 2009 fin ils 15 da december 2009. Las indicaziuns e las remartgas ch'èn resultadas da la consultaziun èn vegnidas resguardadas en il concept qua avant maun.

Nov sistem da finanziaziun

Da nov duai in sistem da finanziaziun ch'è orientà a las prestaziuns ed al subject remplazzar l'indemnisaziun da las prestaziuns vertenta ch'è orientada al deficit e che vegniva pratitgada da la confederaziun. Il nov sistem da finanziaziun ha l'intent da garantir a persunas cun impediments in'assistenza irreproschabla, quantitativamain adequata ed economica en instituziuns staziunaras. El duai esser simpel e chapaivel per tut las persunas participadas.

La finanziaziun futura è orientada al basegn individual d'assistenza da las persunas cun impediments. Il basegn d'assistenza vegn registrà cun in sistem da classificaziun. Quai permetta da fixar pauschalas standardisadas per finanziar las differentas prestaziuns d'assistenza a favur da persunas cun impediments. Er cun la nova moda da finanziaziun vegnan las prestaziuns indemnisadas vinavant a las instituziuns.

Planisaziun da la purschida cun ils chantuns da la Svizra orientala

Plinavant duain l'analisa dal basegn e la planisaziun da la purschida vegnir fatgas en il futur en collavuraziun cun ils chantuns da la CDAS ost (AI, AR, GL, GR, SG, SH, TG). Per l'analisa dal basegn e per la planisaziun da la purschida vegnan resguardads tant ils basegns da las utilisadras e dals utilisaders sco er ils basegns dals purschiders. Il nov concept tracta plinavant la moda da collavurar cun las instituziuns, ils princips da la scolaziun professiunala e da la furmaziun supplementara professiunala dal persunal spezialisà, la procedura da mediaziun en cas da dispitas tranter las persunas invalidas e las instituziuns, la moda da collavurar cun auters chantuns sco er la planisaziun per realisar il concept.

Ulteriur proceder

La CDAS ost ha concludì d'inoltrar communablamain ils concepts chantunals al cussegl federal. Ils princips ch'èn cuntegnids en il concept dal chantun Grischun vegnan concretisads suenter en in emprim pass en collavuraziun cun ils chantuns da la Svizra orientala e cun il chantun Turitg. Sin basa da questa concretisaziun vegn il chantun Grischun ad elavurar en in segund pass in project tar la revisiun da la lescha d'impedids.

Purschida actuala

Tenor la statistica da la AI vivevan il schaner 2008 5'765 persunas che retiravan ina renta da la AI en il chantun Grischun (senza resguardar las rentas supplementaras da la AI). Da questas persunas han profità 9.5% da la prestaziun d'ina instituziun staziunara en il sectur "dimora" e 16.8% en il sectur "structura dal di". Las ulteriuras persunas che retiravan ina renta han dumagnà lur mintgadi cun in sustegn ambulant ubain senza l'agid d'ina instituziun. En las trais purschidas "dimora collectiva cun assistenza da basa", "structura dal di, occupaziun e lavur" sco er "integraziun e reintegraziun professiunala" existan en il chantun Grischun en total var 1'500 plazzas.

Dapi ch'il chantun Grischun ha surpiglià, il 1. da schaner 2008 la responsabladad cumplessiva per la permissiun, per la renconuschientscha, per la surveglianza e per la finanziaziun da las instituziuns per persunas cun impediments, metta el a disposiziun ils meds finanzials per las instituziuns en il preventiv. L'onn 2008 han importà ils custs nets vi da las contribuziuns da gestiun per instituziuns entaifer il chantun circa 33,3 milliuns francs e per instituziuns ordaifer il chantun 5,2 milliuns francs. L'onn 2008 èn ultra da quai vegnidas pajadas contribuziuns d'investiziun en la summa da 4,5 milliuns francs per las instituziuns en il chantun Grischun.

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 01

- Andrea Ferroni, manader da l'uffizi dal servetsch social, tel. 081 257 26 51

Gremi: regenza

Funtauna: rg chanzlia chantunala dal Grischun

29.04.2010